Beata Balogová

Beata Balogová (* 1970, Lučenec) je slovenská novinárka a spisovateľka maďarského pôvodu. Pôsobí v periodikách vydavateľstva Petit Press, v rokoch 20032014 bola šéfredaktorkou anglickojazyčného týždenníka The Slovak Spectator a v rokoch 20142025 šéfredaktorkou denníka SME, kde následne pôsobí ako hlavná komentátorka. Je tiež autorkou zbierky esejí Kniha plná ľudí (2019) a čiastočne autobiografického románu Kornélie (2022), ságy štyroch generácií žien z malej dedinky na slovensko-maďarských hraniciach.

 Životopis 
V rokoch 19891993 absolvovala magisterské štúdium žurnalistiky na Filozofickej fakulte Univerzity Komenského v Bratislave.Beata Balogová. In:  Získala Fulbrightovo štipendium, v rámci ktorého v rokoch 19941995 pokračovala postgraduálnym štúdiom žurnalistiky na University of Missouri v USA. V rokoch 20062007 potom absolvovala štúdium žurnalistiky na Kolumbijskej univerzite v New Yorku.

V rokoch 19961997 pracovala ako redaktorka a prekladateľka v TASR, v rokoch 19972003 ako redaktorka v agentúre SITA.

Od roku 2003 pôsobí vo vydavateľstve Petit Press, kde bola v rokoch 20032014 šéfredaktorkou anglickojazyčného týždenníka The Slovak Spectator a od decembra 2014 šéfredaktorkou denníka SME. Vo funkcii vystriedala Matúša Kostolného, ktorý po vstupe finančnej skupiny Penta do vydavateľstva Petit Press spolu s časťou redakcie odišiel do novovznikajúceho Denníka N. Šéfredaktorkou SME bola takmer 11 rokov, do konca septembra 2025, kedy ju vo funkcii vystriedal Roman Krpelan. V SME zostáva pôsobiť aj naďalej, ako hlavná komentátorka.

Je dvojnásobnou laureátkou Novinárskej ceny a v roku 2020 získala Európsku novinársku cenu v kategórii názorov a komentárov. V rokoch 20192021 bola členkou Výkonného výboru Medzinárodného tlačového inštitútu (IPI) a v roku 2024 sa stala členkou výkonného výboru Európskej novinárskej ceny.

 Literárna tvorba 



 Ocenenia 
 2017: Novinárska cena za Najlepší komentár v printových médiách (SME)
 2018: Novinárska cena za Najlepší komentár v printových médiách (SME)
 2019: Európska novinárska cena, nominácia a 2. miesto v kategórii Komentár – názor za text „Hovorme ešte o vražde, nie o Ficovej mediálnej tyranii“ (2018)
 2020: Európska novinárska cena, 1. miesto v kategórii Názory za komentár „Ako sme prestali byť súdružkami a súdruhmi“ (2019)
 2022: Zlaté pero, cena literárnej kritiky vydavateľstva Ikar za román Kornélie
 2025: Columbia Journalism Alumni Award („cena absolventa žurnalistiky Kolumbijskej univerzity“) od Columbia Journalism School na Columbia University in the City of New York za výnimočný prínos pre žurnalistiku

 Referencie 

 Iné projekty 

 Externé odkazy 

 Beata Balogová – profil a články na webe denníka SME
 Články týkajúce sa Beaty Balogovej na portáli O médiách
 Nová šéfredaktorka SME: Pravda nie je to, čo si myslí novinár – rozhovor v denníku SME (2014)
 Beata Balogová: Vidím, čo s mojimi kolegami robí nenávisť, ktorá im pristáva v poštovej schránke – rozhovor v denníku SME (2023)
 Beata Balogová: Neviem si predstaviť, že by som maľovala džbány, naďalej budem vyjadrovať svoj názor – rozhovor v Denníku N (2025)

Kategória:Osobnosti z Lučenca
Kategória:Slovenskí novinári
Kategória:Slovenskí publicisti
Kategória:Slovenskí spisovatelia
Kategória:Slovenskí spisovatelia románov
Kategória:Slovenskí politickí komentátori
Kategória:Ženy v slovenskej literatúre
Kategória:Šéfredaktori periodík na Slovensku
Kategória:SME
Kategória:Slovenské osobnosti maďarského pôvodu
Kategória:Fulbrightovi štipendisti
Kategória:Laureáti Novinárskej ceny
Kategória:Absolventi Filozofickej fakulty Univerzity Komenského v Bratislave
Kategória:Absolventi Kolumbijskej univerzity